Dogmă și iubire - Viața și activitatea Patriarhului Ecumenic Athenagora I (1886-1972)
Personalitatea covârșitoare a Patriarhului Athenagora I a stârnit interesul nu numai al teologilor, ci și al laicilor, atât ortodocși, cât și neortodocși. Din păcate, în literatura românească nu există decât puține articole care expun foarte sumar unele aspecte ale vieții și activității sale. Acest gol privitor la marele patriarh este umplut acum de cartea părintelui dr. Teodor Cenușă, care a reușit să realizeze o lucrare bine întocmită, bine documentată și importantă, prin care ni-l face cunoscut pe acest mare patriarh. Pe bună dreptate, autorul consideră că, fiind o personalitate complexă, multe din faptele lui Athenagora au fost poate exagerate, greșite, ori controversate, dar tocmai analizând aceste fapte, de la intenție și până la înfăptuire și urmări, avem șansa de a dobândi lecții valoroase despre modul în care putem conlucra într-un dialog interortodox sau interconfesional. Pr. Prof. Dr. Ioan-Vasile Leb